作者：刘镇2
词牌/韵律：沁园春

paragraphs: 谁似花翁，长年湖海，蹇驴弊裘。
想江尘醉帽，青楼歌扇，挥金谈笑，惜玉风流。
吴下阿蒙，江南老贺，肯为良田二顷谋。
人间世，算到头一梦，蝼蚁王侯。
悠悠。
吾道何求。
况白首相逢说旧游。
记疏风淡月，寒灯古寺，平章诗境，分付糟丘。
聚散抟沙，炎凉转烛，归去来兮万事休。
无何有，问从前那个，骑鹤扬州。